Arutelu:Laulev revolutsioon - Vikipeedia, vaba entsüklopeedia

# Arutelu:Laulev revolutsioon

###

26. - 28. august 1988 toimus Rock Summer '88 kus esimest korda esitati Alo Matiiseni viis isamaalist laulu. Suve lõpus toimusid Tallinnas öised laulupeod, kus massid noori inimesi kõndisid üksikute sinimustvalgete lippude ja väikese hirmuvärinaga Raekoja platsilt Tallinna Lauluväljakule, kus korraldas öised rock-kontserte Mart Mikk koos ansambliga Rodeo.

  Viis isamaalist laulu olid juba juunis olemas ja minu meelest lauldi neid suvi läbi.

  Öölaulupeod toimusid juunis Tallinna vanalinnapäevade ajal. Andres 15:29, 23 Mar 2005 (UTC)

Nüüd peaks kõik faktiliselt õige olema --Kinks 20:19, 23 Mar 2005 (UTC)

Kahjuks ei ole (wiki kunagi valmis).. Kus ja millal toodi ikkagi esimene lipp välja nii, et seda ei karistatud!? See on pöörde sümboolne algus. Läksime Tallinnas 1987 augustis MRP aastapäeval marsiga Hirveparki. Oli 2 lippu üks vist ees ja mina omaga keskel. Hirm olin tõesti koos põnevusega sest meid oleks võidud ju samamoodi laiali ajada nagu pool aastat hiljem 2 Veebruaril Tartu rahu aastapäeval sõjaväepolitsei meid vangistas... Pärast seda toodi lippe igal üritusel üha rohkem välja.

    Hirvepark oli mul meeles küll, aga see oli ikka pigem liiga vara ennem laulvat revolutsiooni, pigem peaks see olema pikemas Eesti iseseisvumise kirjelduses. Sellises kus poliitikuid ja nimesid rohkem on. --Kinks 21:09, 23 Mar 2005 (UTC)

    Laulev revolutsioon tuleb määratleda ja ajaliselt piiritleda. Mina arvan, et see sai alguse öölaulupidudest juunis 1988. Lõppu ei oska määratleda, aga arvan, et see lõppes hiljemalt 1990. aassta mais. Muide, laulva revolutsiooni (esimese aasta) kohta on kirjutatud huvitav raamat: Georg Sootla, Margus Maiste. Tähtaasta 1988: filosoofilisi ja politoloogilisi etüüde, 1989.

    Pole päris selge, kumb artikkel peaks põhjalikum olema. Andres 07:02, 24 Mar 2005 (UTC)

    Ah-jaa. Mulle tundub, et "laulev revolutsioon" on seotud pigem Rahvarinde kui MRP-AEG, ERSP ja kodanike komiteede liikumise ja Eesti Kongressi tegevusega. Andres 07:05, 24 Mar 2005 (UTC)

Volvofriik, kui tahad kommenteerida, kommeteeri, aga arutelus. Kes kustutaks selle jubeda jama artikli tektist maha? --Kinks 4. aprill 2006, kell 11.36 (UTC)

Volvofrrigi parandus:

Laulev revolutsioon toimus Eestis [[1987 mitte 1988 nagu kogu aeg on räägitud.(tehtud parandus kuna valitsus on sel teemal juba 19 aastat vassinud ja ajakirjandus tsensuuri all kannatanud. Sai tema alguse 06, juunil 87 raekoja platsilt ja liikus edasi 07.juunil lauluväljakule.Eestvedajateks olid 3 pillimeest ja üks vanalinna giid.).

Juunis,87 Tallinna vanalinnapäevade ajal toimusid öised laulupeod, kus massid noori inimesi kõndisid üksikute sinimustvalgete lippudega Raekoja platsilt Tallinna Lauluväljakule, kus Mart Mikk koos ansambliga Rodeo korraldas öised rock-kontserte. Kohale tulnud hoidsid teineteisel kaelast kinni ja laulsid üheskoos. 26.-28. augustini toimunud Rock Summeril, esitati jälle Alo Matiiseni isamaalisi laule. Taaskord parandus:Ansambel Rodeo esines vaid korraks,siis kui tollased funktsionärid leidsid lõpuks,et kogu asi läheb ülekäte.Juba nädal enne Rodeot oli rahvas Lauluväljakul koos laulmas käinud koos kolme pillimehega.Seda tõendab ka see,et mitte kuidagi polnud võimalik saada lauluväljakule Rodeo kontserdile üle 2200 inimese(arvud teada,kuna kujunes traditsiooniks igaõhtune rahvaloendus).Kontserdi kohta ei tehtud ainsatki reklaami.Rodeo tulekuks oli rahvas juba Lauluväljakul ootamas-olgu siis aususe mõttes ära toodud pillimeeste ja rahvaergutaja nimed.Need on Arne(Korsten),Pelle,Tanel ja Elfa.Samal aastal jõudis Lauluväljaku ülekandemaja lipumastis sini-must-valgegi lehvida.Sai üle elatud ka KGB provokatsioonid.Kogu sündmusteahel-Raekoja platsilt Lauluväljakuni liikuvast rongkäigust(07.06.87 kell ca.11.30)-kuni kõigi lauluöödeni on KGB ja miilitsa poolt salvestatud nii fotodena kui ka filmidena.Alles peab olema ka pillimeeste poolt Soome raadiole antud pooletunnine otseülekande intervjuu.Lisaks veel,et Rongkäigus trikoloori ei lehvitatud.Mindi rahulikult käest kinni ja lauldi tollal poolenisti keelatud(ebasoovitavaid laule).88.aastal seevastu oli rahvas juba julgem kuna siis oli meie lipp raekoja platsi lipustangessegi tõmmatud.Ja võimuorganid said ka lõpuks aru,et seda laviini pole enam võimalik peatada.

Andres 4. aprill 2006, kell 13.36 (UTC)

Pole hullu,et maha võtsite.See tõde tuleb nii või naa välja kuna järgmisel aastal on aastapäev.Kes tõde ei taha tunnistada-oma asi.Ma olin liialt sügaval tollaste sündmuste keerises,et siin valetada.Meil on vähemalt 3 päevikut,kus need sündmused kirjas.See,mis ma kirjutasin on ABSOLUUTNE TÕDE,mis meie funktsionäride huvides kuidagi maha tallatud on.Häbenen meie valetatud ajaloo pärast.Ja nende,üle 2000 inimese eest,kes 87 aastal lauluväljakul laulmas käisid,rongkäigus osalesid ja mente ignoreerisid,ei saa Te ju tõde varjata.Nemad teavad,mis tegelikult toimus.Tann.

Ja kui Eestis on teema niivõrd tsenseeritud,tuleb see avaldada mujal maailmas.Häbiks meile.Õnneks on endalgi mõned fotod tollest ajast olemas-juhuks kui KGB tehtuid üles ei leita.Ja närvi ajab kui tõde kinni mätsitakse.Varsti juba 20 aastat.Jube riik!

Kinks! Kui vana Sa oled,et üldse teemal räägid?Kas osalesid üritustel? Käisid 87 aastal Vanalinna päevadel? Ma arvan,et Sul pole erilist õigust sõna võtta,minul seevastu aga küll.Võitleme ka erinevate asjade eest,mina tõe avalikkuse ette tuleku,Sina tsenseerimise eest.

  Volvofriik, Sinu materjalid ei ole maha võetud, vaid on kantud aruteluleheküljele. Ka siin on nad kõigile loetavad. Andres 4. aprill 2006, kell 16.33 (UTC)

Ok sain aru.Ärrituseks oli ka põhjust.Oleme aastaid eesti meediaga ja ajaloolastega vägikaigast vedanud.Kõik kardavad teemat uuesti üles kakkuda.Ja seetõttu on ajalooline tõde ka soikus.Mismoodi olin kogu asjaga kursis-aga sedamoodi,et olin ise üks pillimeestest.Pidasin tollal ka päevikut ja nüüd hiljem selgus,et ka Korsten tegi sama.Me leiame nii või naa selle võimaluse,et üldsust teavitada,mis tegelikult toimus.On see siis siin või sealpool piiri.Kirjapandud faktid on,tolleaegsete KGB ohvitseride nimed on.On kindlasti olemas ka intervjuud kusagil arhiivides,samuti filmid,fotod ja rahva mälu(piisaks ehk üleskutsest,et saada sadu tunnistajaid...)omal mõned fotod ka alles.arusaadav,et juba valmiskirjutatud ajalooraamatute ümbertegemine on seotud suure häbiga meie lähiajaloo mittetundmise tõttu.Aga tolleaegne meile kõige kõvem vastutöötaja Edgar Savisaar on ilmselt oma tahtmise saavutanud.Kes on teemast huvitatud,saab minuga ka ühendust.Olen meelsasti nõus näitama kirjutisi ja jagama muljeid.Heal juhul saab kokku ka teiste tegijatega.Minu eesmärk pole meie upitamine,vaid rahvale tõe teadvustamine.Ja tigedaks teeb ka see,et RODEO ja Mart Mikk on hullult üles haibitud kui ürituse algataja.Nemad saadeti lihtsalt stiihiat summutama ja esinesid vaid ühel õhtul.Oleks aeg raputada need nõukaaegsed tsensuuriikked endalt maha ja vaadata avaldatavale tõele näkku.Lugupidamisega...!

Kas võin oma jutu taastada artiklis? Saab rahvas ehk ka lugeda Ja nii mõnelegi võib tuttav ette tulla.Maha võtta jõuate igal ajal.PS! Soome ajaloo üliõpilased olid jubedalt huvitatud teemast.Nii,et sealtkaudu see ilmselt välja lendabki... :o)

  Kõigepealt seleta rahulikult asi ära. Kui võimalik, paneme ise sisse. Sa ei ole artikli redigeerimisega harjunud, ja nii tekib Sul arusaamatu jutt.

  Siin on kaks probleemi. Esiteks pole selge, kas Sinu poolt kirjeldatud sündmused on osa laulvast revolutsioonist. Teiseks peab Vikipeedias esitatav info olema kontrollitav. Praeguse seisuga pole selge, kuidas seda kontrollida saab. Pole nimetatud ühtki konkreetset nime. Andres 4. aprill 2006, kell 19.05 (UTC)

Eks tegelikult tunnevad kõik sel ajal elanud inimesed, et just nemad olid osa laulvast revolutsioonist ja kõigil on erineva suurusega mälu. Volvofriik, sa väidad, et rongkäigus ei olnud sinimustvalget. Mina ainult seepärast Raekoja platsilt lauluväljakule läksingi, et nägin sinimustvalget ja läksin koos teistega sellele järgi. Ansambel Rodeo on seepärast kirjas, et just neil öil, kui seal palju inimesi käis, esines seal Rodeo. 2000 inimest ilma mingi reklaamita on ju palju rahvast? Üldse oli see ansambel sel perioodil popp, haip tekib sel juhul ise-enesest. Kuna Mart Mikust on tänaseks saanud ooperilaulja, mitte poliitik, siis ei ole selles ju mingit omakasu, kui ta artiklis kirjas on. Savisaart ju pole kirjas, sest ta ei teinud midagi erilist ja kõikide kaasalauljate nimesid pole ka mõtet panna. Mina isiklikult ei käinud seal üldse mingit poliitikat tegemas, vaid lihtsalt oli fann niimoodi öösel möllata, sama moodi mõtlesid paljud noored (ma olin siis 18-aastane) ja KGBga pole mul kunagi mingit suhet olnud. --Kinks 5. aprill 2006, kell 09.14 (UTC)

Esimesel aastal,so.87 ei olnud lippe rongkäigus.Nagu öeldud sai asi alguse justnimelt Raekoja platsil kui vanalinna päevade ametlik osa lõppes ja rahvas ei raatsinud veel koju minna.Kõik-üksikud ja noorpaarid- otsisid endale tegevust.Tegevus leiduski kui Raekoja kella all algul kaks,hiljem lisandus veel üks pillimees,mängimist alustasid.Eriline menu oli just lugudel,mille laulmise eest tavaliselt miilits ära viis.Umbes 5 minutiga oli raekoja alune rahvast täis.Ja juurde tuli.Lõpuks tegi üks-tollal 19 aastane tüdruk nimega Elfa rahvale ettepaneku teha vanalinnas ekskursioon.Nii mindigi käest kinni ja lauldes mööda vanalinna kondama.Erinevates huvitavates hoovides ja paikades tehti peatused.Laulus peeti vaheaeg,kuulati antud koha kohta lühijutustust(kaasas olnud giidilt)ja liiguti taas edasi.Nii kestid see kella 4-ni hommikul.Lõpuks olles taas Raekoja all sai kokku lepitud,et järgmisel õhtul on kohtumispaik sama.Lisaks veel,et igaüks sai loa :o) kaasa võtta sõbrad sugulased,tuttavad.Seda tehtigi.Järgmisel õhtul rahvas enam Raekoja alla ei mahtunud.Paljud meist kippusid esinejate jaoks püstitatud lavale ja hakkasid seal rütmi trampima.Selle peale ilmus välja tollane puhkeparkide direktriss Rita Mägar(rahu Temaga!),kes oli ka vanalinna päevade korralduskomitee juht,Tema palus lava lõhkumine lõpetada.Lisas veel,et me häirime kohalike und ja tegi ettepaneku minna lauluväljakule lubades ette helistada,et prozektorid põlema pandaks.Loomulikult olime rõõmuga nõus.Seal puudus oht kedagi segada ja paik lausa laulmiseks loodud.Siis-taas eestvedajaks Elfa ja meie pillidega ees-hakkas kogu rongkäik vaikselt Raekoja platsilt liikuma.Taas lauluga.Selle peale lendasid muidugi mendid kaela.Rivist hakati alaealisi välja nokkima.Kell oli juba üle 12.Võtsime kõik ühiselt oma kaitse alla.Kes valetas ennast vanemaks õeks,kes vennaks,kes emaks,isaks.Ära ei viidud igatahes kedagi.Mentide poolt läks aga asi karmimaks.Kohale kimasid autod.Ja algas suur filmimine ja pildistamine.Vist enamus selles rongkäigus olijaist sai jäädvustatud.Ah jaa rongkäigu pikkus oli viru väravast Raekoja platsini.Ilus oli vaadata kui Eestlased (mõned venelased sekka) nii üksmeelselt käest kinni hoides läbi linna marssisid.Lauluväljakul oligi meid ees ootamas kena valgustus ja hetke pärast kaare vastas oleval mäel ka 6 mendiautot,kust rahvast pidevalt pildistati ja ilmselt ka filmiti.Omavahel sai siis kokku lepitud kohe,et me ei allu provokatsioonidele,ise käitume rahilikult ja lahkudes koristame eneste järelt ka juhusliku prahi-et kellelgi ütlemist ei saaks olla.Sellest kokkuleppest peeti ka rangelt kinni.Järgnevatel õhtutel leidis rahvas taas peale Vanalinna päevade ametliku osa lõppu tee lauluväljakule.Ja iga õhtuga järjest rohkem.Traditsiooniks oli ka igaõhtune rahvaloendus.Tulemused on päeviku(te)s kirjas.Neljandal õhtul oli meie seas ka julgemaid.Ühel neiul oli põues lipp...Seltskonnas olnud 5-6 punkarit nägid seda ja ei läinudki kaua aega kui olid sirgu harutatud ülekandemaja katusel olevate mastide lipunöörid ja peagi lehvis lipp üleval.Punkarid üliõnnelikena all valves.See tõi muidugi kohe eemal seisnud autost kohale kõrge mundrimehe,kes andis karmi korralduse see maha võtta.Läbi ime lahenes asi rahulikult,lipp jäi masti hommikuni ja ohvitser lahkus.Hiljem selgus,et oli KGB-lane.Tol õhtul meiega ühinenud ja ilmselt kontrollima tulnud Rita Mägar ohkas vaid,et see olevat tema viimane tööpäev.Õnneks ei olnud.Järgmiseks õhtuks olid mastidest nöörid kadunud.Polnud hullu poisid panid Kadriorgu ajama ja mõne aja pärast oli uus nöör olemas ja Jaagu nimeline noormees oli nagu orav masti otsas.Nöör sai paika ja ka lipp taas lehvima.Selline oli nädal enne Rodeot.Ülemnõukogus käis ka pidev nurin kogu ürituse teemal.Mingi jurakas käis isegi sõnu peale lugemas.Vastuseks sai müriseva laulu "Me metsavennad".Loobus.Ja lõpuks,kuna nähti,et enam mitte midagi ei aita,saadeti Lauluväljakule ansambel Rodeo ja keerati kogu üritus enese kasuks,et vaadake kui suuremeelsed me olime,saatsime teile bändi.Peale Rodeo programme lõppu ei lahkunud rahvas sugugi vaid lust ja lillepidu jätkus endises rütmis hommikuni.Tuttavaid laule oli ilmselt teine asi laulda.Põhimõtteliselt sai nagu stiihia maha surutud ja partei paksud jälle suure au osaliseks.Seda kahjuks ei arvestatud,et samal õhtul anti Soome raadiole ligi pooletunnine intervjuu kogu sündmustiku kirjeldusega.Viimastel andmetel on see intervjuu ka arhiivis alles.Teatavatel põhjustel ma selle raadiojaama nime ei avalda.Loodan need sealsed materjalid enne kätte saada kui keegi käpa peale paneb(tsenseeritud ajalugu ju).Rongkäigus olnud Sini-Must-Valgeid said Sa näha aga alles aastal 88.Sedagi peale seda kui esimene oli Raekoja lipustanges lehvinud ja võmmid selle rahva sajatuste saatel alla rebisid.Selle ülespanemise ja küsimärgiga käelintide eest isegi "Pagaris" kinni oldud.Õnneks vaid ühe öö ja ilma erilise vägivallata.Meie trumbiks oli tollal pidev suhtlemine välisajakirjandusega ja KGB-l oli see teada.

Hea küll aitab.Pikaks läheb.Kui nüüd said aru,millest ma räägin,on hea kui aga ei,siis ela oma õndsa teadmisega,et meie lähiajalugu on just selline nagu kirjutasid ta valmis need, kellele selline versioon kasulikum on.Välismaal saan kindlasti tõe avaldatud.Huvilisi juba on.

PS! Ma olen liiga laisk kirjutaja,et valetamiseks sellist vaeva ette võtta...Mulle on vaid arusaamatu,miks see osa iseseisvumisajaloost on täielikult maha vaikitud ja paksu mudakorra alla maetud.Kellelegi ilmselt teeks vägagi kahju kui see tõde kusagilt päevavalgele peaks ilmuma.Aga kui ilmub,siis seda suurem häbi.

    Andresele.Nimedeks Arne Meensalu(hüüdnimega Korsten hilisem tuntus "Lorilaulude antoloogiaga,mille andis välja koos Petsiga-Peeter Kivit.Osales samuti 87 aasta üritustel.Tookord küll ilma pillita.)Tanel Vainumäe.Sama mees,kes Rahvarinde suurmiitingul lauluväljakul motorrattaga rahvariides tüdruku trikolooriga alla sõidutas(näidatud ka teleülekandes),kolmas Pelle-Rein Popovitš.Hiljem esinesid mehed veel koos paaril üritusel vanalinna päevadel ja tegutsesid ka tänavamuusikutena ansamblis "Sanitaarpäev" aastatel 89-91.Sama teema kohta saate infot ka siis kui otsite üles Jüri Liimi,kellele TOP raadio otsesaatesse sai ühiselt antud ligi 4 tunnine intervjuu suht kronoloogiliselt paika panduna.Samas teen ise kõik,et saaks Soomest kätte samuti sündmuste keerises toimunud otsesaate arhiivimaterjali.KGB salvestiste kohta ei tea.Need ei pruugi olla enam Eestis.Ja samas pole ka võimatu,et tsensuuri karvane käsi on neist üle käinud.Kellelegi oli kasulik,et meist ei räägitud ja ei räägita(pole ka oluline)Oluline on ajaloo tõesus.Kardan,et asi otsustati siis kui hakkasime tasapisi Edgari põrsastusi rahvale teadustama.Ega see ei saanud ju meeldida.

Kui on huvi võin loetleda koloriitseimate tegelaste nimed ka ette(paljudelt peab vist enne luba küsima.Üksjagu aastaid ju möödas.)

  Las need asjad olla praegu arutelulehel. Vikipeedia artikkel ei saa olla esimene koht, kus seda infot avaldada. Andres 5. aprill 2006, kell 19.15 (UTC)

Lisaks veel väike täiendus,siis kaon magama-homme tööpäev.Kuna öölaulupidusid on nimetatud raudselt laulva revolutsiooni osaks ja isegi alguseks,siis need sündmused olid lausa öölaulupidudele aluse panijad.Sealt need välja kasvasid.Algul stiihiline,ja Rodeo peale saatmisest alates juba järjest ametlikumas vormis.Asi oli veerema läinud ja selle peatamise raskusest said lõppude lõpuks ka parteibossid aru.Ja andsid lihtsalt rohelise tee.Meile töötati veel suht jõuliselt vastu.Lõpuks pöörati asi enda kasuks.Kindlasti olete kuulnud halvustavalt öelduna (ütlejaks mingis intervjuus muideks Mart Mikk ise): "Enne meid tomus Lauluväljakul mingisugune punkarite laulupidu".See käis läbi ka meediast.Vot seesama "Punkarite Laulupidu" oligi see,mida ma kirjeldasin.Täpsustuseks olgu öeldud,et terves Eestis ei olnud kokku 2000 punkarit.Saati siis veel seal. Sellel Laulupeol osales neid vaid 5. Treiks,Sipu,Äpu,Loka ja mingi suvaline tüüp,kelle me ise agressiivsuse ja joomise pärast minema lõime.Enamus olid tavalised noored.Aga ei puudunud ka keskealised ja kõbusamad vanemadki.Usun,et nüüd tuli midagi tuttavat ette.

Kronoloogilise järjepidevuse huvides võiks olla ka viide fosforiidisõjale.
Suwa 22. aprill 2006, kell 05.36 (UTC)

Pole üldse arusaadav, mis on laulva revolutsiooni ajalised piirid ja mis on nende kriteerium. Andres 22. aprill 2006, kell 05.53 (UTC)

Ilma eelpool kirjeldatrud sündmusteta poleks alust pandud muideks ka öölaulupidudele,mida ometi ju loetakse laulva revolutsiooni olulisimaks osaks...

Välja jäetud alajaotusest "Öised laulupeod":

88.aastal ei piirdutud sugugi vaid Rodeoga.Esimesel ööl oli üleüldse kohal Justament,kellega koos ka eelmise aasta tegijad sõna võtsid (näiteks looga "Veel kord).Olid kindlasti platsis ka ansambel Consilium ja MTJ.

Ilmselt siin mõningad väiteid levitanud isikud polnud kas kohal,olid vaid korraks või pole asjade tegeliku käiguga absoluutselt kursis.Või veel hullem-täidavad kellegi tellimust.

PS! Rodeo oli pigem Countryband.

Vajaduse korral võib artiklit täiendada-parandada, kuid mitte niisuguses vormis. Andres 10. oktoober 2006, kell 22:10 (UTC)

Siin on jutt ülalmainitud 1987. aasta öölaulupidude kohta. Andres 10. oktoober 2006, kell 22:17 (UTC)

    Lubadus asi nii või naa avalikustada saab peagi täidetud.Vastuväited teemale on isikute poolt,kes polnud kas kohal,ei mäleta või räägivad kellegi huvides teist juttu.Ma ei saa üldse aru,miks on vaja tegelikkust varjata.Häbiasi ju.Loodan,et Wiki süveneb ka lõpuks asjasse ja teenib aususega kõvasti plusspunkte.

Välja otsitud andmebaasist "http://et.wikipedia.org../../../l/a/u/Arutelu%7ELaulev_revolutsioon_f4db.html"

##### Views

- Artikkel
- Arutelu
- Viimane redaktsioon

##### Otsi